Yaël Meier
D Yaël Meier (* 8. Mai 2000 z Lozärn) isch e Schwyzer Schauspiileri un Schurnalischti.

Lääbe 
Ire eerscht Engaschmänt as Schauspiileri het d Yaël Meier in s Tobias Ineichens Filmdraamaa Upload, wu si d Hauptroll gspiilt het. Doodmool isch si 14 Joor alt gsii. Si het sälber gsait, ass es fir si ne Iberraschig gsii isch, ass si d Rol iberchuu het, wel si «us Spass» an s Casting gange sei. Syterhäär het si in verschiidnige Kino- un Fäärnseeprodukzioone mitgwiirkt. Unter anderem isch si in s Lisa Brühlmanns Film Blue My Mind fir e greeßeri Nääberoll bsetzt woore.

Nääbe dr Schauspiilerei schafft d Yaël Meier im Schurnalismus un het unter em Titel Yaëls Talk: So ist es, jung zu sein. e aignei Wuchekolumne im Blick am Abend ghaa. Fir dr Blick produziert si dr glyychnamig Podcast-Format „Yaël’s Talk“. Si schafft derzue as Redaktoori bim Blick un bim SRF. Si het au scho Titelgschiichte fir Magaziin verfasst, unter anderem fir d Wältwuche.

Filmografy 
 2015: Upload
 2017: Blue My Mind
 2019: Die fruchtbaren Jahre sind vorbei

Weblink 
 Yaël’s Talk
 
 Yaël Meier bei Fernsehserien.de 
 Interview un Showreel mit dr Yaël Meier bi medioobar.ch

Fueßnote  

Schauspiler
Journalist (Schwiz)
Schwiizer
Läbigi Person
Frau